Максім Уладзіміравіч Швяцоў

Максім Швяцоў (нар. , ) — беларускі футбаліст, абаронца расійскага клуба «Ротар» з Валгаграда. Ігрок нацыянальнай зборнай Беларусі (2020—2022).

 Клубная кар’ера 
Выхаванец дзіцячай школы мінскага «Дынама», з 2015 года пачаў выступаць за дубль клуба. 2 жніўня 2015 года дэбютаваў у аснове «Дынама» ў матчы Кубка Беларусі супраць «Смалявічаў-СТІ» (5:2), выйшаўшы на замену ў сярэдзіне другога тайму.

У сезоне 2016 стаў таксама прыцягвацца да асноўнай каманды. 4 чэрвеня 2016 года дэбютаваў у Вышэйшай лізе, адгуляўшы ўвесь матч супраць брэсцкага «Дынама» (4:1) на пазіцыі цэнтральнага абаронцы. З ліпеня, пасля прыходу ў каманду некалькіх вопытных абаронцаў, выступаў ужо выключна за дубль.

У сакавіку 2017 года падпісаў новы доўгатэрміновы кантракт з «Дынама». Пачынаў сезон 2017 у дублі, але ўжо з мая стаў выступаў у стартавым складзе асноўнай каманды. У другой палове сезона стаў часцей заставацца на лаўцы запасных, гуляў таксама за дубль.

У лютым 2018 года перападпісаў кантракт з мінчанамі. У сезоне 2018 замацаваўся ў якасці асноўнага цэнтральнага абаронцы дынамаўцаў, захаваў месца і ў сезоне 2019. У ліпені 2020 года падоўжыў пагадненне са сталічным клубам.

У снежні 2022 года зноў падоўжыў кантракт з дынамаўцамі. У сезоне 2023 стаў часцей заставацца на лаўцы запасных, саступаючы месца цэнтральнага абаронцы Сяргею Паліцевічу, Аляксандру Сачыўку, Аляксею Гаўрыловічу. У студзені 2024 года падпісаў новае пагадненне з «Дынама».

У ліпені 2024 года перайшоў у валгаградскі «Ротар».

 Міжнародная кар’ера 
У 2014—2015 гадах гуляў за юнацкую зборную Беларусі ў кваліфікацыі чэмпіянату Еўропы. У 2016—2017 гадах — капітан юніёрскай зборнай Беларусі.

31 мая 2017 года дэбютаваў у моладзевай зборнай Беларусі, адгуляўшы другі тайм таварыскага матча супраць Расіі (0:7). У далейшым стаў адным з асноўных ігракоў моладзевай зборнай.

23 лютага 2020 года дэбютаваў за нацыянальную зборную Беларусі ў таварыскім матчы супраць Узбекістана (1:0), выйшаўшы на замену ў канцы сустрэчы.

 Дасягненні 
 Чэмпіён Беларусі: 2023
 Срэбраны прызёр чэмпіянату Беларусі: 2017
 Бронзавы прызёр чэмпіянату Беларусі (3): 2016, 2018, 2021
 У спісе 22 найлепшых футбалістаў чэмпіянату Беларусі: 2022

 Статыстыка выступленняў 
СезонДывізіёнКлубМатчыГалы 2015  дубль  Дынама  21  0 2016  Д1  Дынама  3  0 2017  Д1  Дынама  11  0 2018  Д1  Дынама  25  0 2019  Д1  Дынама  22  0 2020  Д1  Дынама  23  0 2021  Д1  Дынама  23  0 2022  Д1  Дынама  27  1 2023  Д1  Дынама  12  0 2024 (1)  Д1  Дынама  6  0

 Крыніцы 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Дынама Мінск
Катэгорыя:Ігракі ФК Ротар Валгаград